Държавен вестник, бр. 102, 2017 г., стр. 121

БРОЙ  102	
Д Ъ Р Ж А В Е Н  В Е С Т Н И К 	
СТР.  121  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО  
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ЗАПОВЕД № РД-02-15-99  
от 5 декември 2017 г.
Със Заповед № РД-02-15-90 от 12 октомври 
2017 г. на заместник-министъра на регионал-
ното развитие и благоустройството е одобрен 
проект на подробен устройствен план – план 
за регулация и застрояване (ПУП – ПРЗ) на 
курортен комплекс (КК) „Св. св. Константин 
и Елена“ (в граници: КК „Слънчев ден“, Черно 
море, резиденция „Евксиноград“ и път І-9 Вар­
на – Златни пясъци) и Специфични правила и 
нормативи към него, фаза окончателен проект, 
съгласно приетите текстови и графични части, 
представляващи неразделна част от настоящата 
заповед. В проекта на ПУП – ПРЗ са отразени 
одобрените и влезли в сила план-извадки, както и 
разрешените строежи, за които разрешенията за 
строеж не са загубили правно действие, описани 
таблично в графичната част и в приложението 
към Правилата и нормативите за прилагане на 
плана, които са неразделна част от настоящата 
заповед. Одобреният подробен устройствен план 
на КК „Св. св. Константин и Елена“ е публику-
ван на интернет страницата на Министерството 
на регионалното развитие и благоустройството 
(МРРБ) съгласно разпоредбата на чл. 129, ал. 5 
ЗУТ, заповедта за одобряването му е обнародвана 
в неофициалния раздел на „Държавен вестник“, 
бр. 84 от 2017 г. 
След публикуването на одобрения проект 
в МРРБ е постъпила жалба от „Д енд Д Реал 
естейт“ – ООД, с вх. № 70-00-1290/21.11.2017 г. 
срещу Заповед № РД-02-15-90 от 12.10.2017 г. на 
заместник-министъра на регионалното развитие 
и благоустройството относно допусната очевидна 
фактическа грешка в графичната част на проекта, 
в плана за застрояване за УПИ ХІ-796 в кв. 29, 
в отредения с проекта вид на застрояване – за 
„нискоетажно курортно строителство“ (НЕК). 
Главният проектант на плана потвърждава на-
личието на техническа грешка.
При извършения преглед на наличната доку-
ментация за УПИ ХІ-796 в кв. 29, въз основа на 
която е одобрен ПУП – план-извадка, е устано-
вено, че е налице очевидна фактическа грешка в 
графичната част на проекта на ПУП – ПРЗ на КК 
„Св. св. Константин и Елена“, като в матрицата за 
устройствените показатели видът на застрояването 
е „нискоетажно курортно строителство“ (НЕК). 
Дружеството „Д енд Д Реал естейт“ – ООД, е 
собственик на урегулиран поземлен имот (УПИ) 
ХІ-796 в кв. 29 по плана на КК „Св. св. Констан-
тин и Елена“ с площ 3959 кв. м, с идентификатор 
10135.2568.140, съгласно нотариален акт № 35, 
том ХХ, рег. № 6280, дело № 4571 от 2006 г. и 
нотариален акт № 137, том LІІ, рег. № 16537, дело 
№ 12424 от 2006 г. За описания имот на друже-
ството УПИ ХІ-796 и за УПИ Х-794 в кв. 29, 
попадащи в обхвата на одобрения проект, има 
процедиран и одобрен със Заповед № РД-02-14-433 
от 7.07.2005 г. на министъра на регионалното раз-
витие и благоустройството проект на ПУП – план 
за регулация и застрояване – план-извадка от 
проектоплана на КК „Св. св. Константин и Еле-
на“, и издадено разрешение за строеж. Съгласно 
одобрения проект – план-извадка, отреждането 
е „за жилищни сгради“.
Предвид изложеното и на основание чл. 62, 
ал. 2 АПК нареждам:
Допускам поправка на очевидна фактическа 
грешка в графичната част на проекта на ПУП в 
плана за застрояване на КК „Св. св. Константин 
и Елена“, одобрен със Заповед № РД-02-15-90 от 
12.10.2017 г. на заместник-министъра на реги-
оналното развитие и благоустройството, като 
посоченият в матрицата на устройствените пока-
затели вид на застрояване „нискоетажно курортно 
строителство“ (НЕК) за УПИ ХІ-796 в кв. 29 да 
се чете „за жилищни сгради“ (Ж), както е в одо-
брения със Заповед № РД-02-14-433 от 7.07.2005 г. 
на министъра на регионалното развитие и благо-
устройството проект на ПУП – план-извадка от 
проектоплана на КК „Св. св. Константин и Елена“.
Настоящата заповед е неразделна част от 
Заповед № РД-02-15-90 от 12.10.2017 г. на за-
местник-министъра на регионалното развитие и 
благоустройството. 
Заповедта да се обнародва в „Държавен 
вестник“.
На основание чл. 215, ал. 1 и 4 ЗУТ във връзка 
с чл. 62, ал. 2 и чл. 132, ал. 1 и 2 АПК заповедта 
подлежи на обжалване пред Административния 
съд – Варна, в 14-дневен срок от обнародването 
є в „Държавен вестник“ чрез Министерството 
на регионалното развитие и благоустройството.
За министър: 
В. Йовев
9625
МИНИСТЕРСТВО НА ФИНАНСИТЕ
НАЦИОНАЛЕН ОСИГУРИТЕЛЕН 
ИНСТИТУТ
ЗАПОВЕД 
№ ЗМФ-1266 от 19 декември 2017 г.
№ 1016-40-1282 от 15 декември 2017 г.
На основание чл. 6, ал. 15 от Кодекса за со-
циално осигуряване утвърждаваме образец на 
справка за окончателния размер на осигурител-
ния доход по чл. 6, ал. 9 от Кодекса за социално 
осигуряване към годишната данъчна декларация 
по чл. 50 от Закона за данъците върху доходите 
на физическите лица съгласно приложението.
Настоящата заповед и приложенията към нея 
подлежат на обнародване в „Държавен вестник“.
Министър на финансите:
Вл. Горанов
Управител на НОИ: 
И. Иванов